רקפת וינר-עומר

**רקפת וינר-עומר** (נולדה ב־1965) היא אמנית רב תחומית ואוצרת ישראלית. וינר-עומר עובדת במגוון מדיות: ציור, וידאו, מיצב, רדי מייד ועבודות טקסט.

## ביוגרפיה
וינר-עומר נולדה בראשון לציון לרבקה וינר לבית גוטרמן (מורה) ויהודה וינר (טכנאי בתעשייה האווירית). בצבא שרתה בנח"ל והייתה במחזור הראשון להקמת קיבוץ שומריה. עם סיום שירותה עזבה את הקיבוץ ולמדה לתואר ראשון בפסיכולוגיה ובקולנוע באוניברסיטת תל אביב. בשנים 1990–1993 למדה לימודי טיפול באמנות במדרשה לאמנות. לאחר מכן לימודי אמנות במדרשה ואז עשתה תואר שני באמנות בבצלאל. בתחילת דרכה פעלה מהסטודיו שלה בראשון לציון. בשנת 2005 הקימה יחד עם אורה ראובן, אנה ברשטנסקי ואחרים את גלריה P8 ביפו. בשנת 2013 נפרדה ממגורים ועבודה בעיר ראשון בתערוכה "ביי ביי ראשון" ועברה לפעול ולגור בתל אביב. זוכת פרס עידוד היצירה ב-2008 ופרס ע"ש מירון סימה ב-2010. בשנת 2017 הקימה יחד עם קרין מנדלוביץ, גיורא ברגל, רענן חרל"פ ואחרים את הגלריה השיתופית נולובז, בה היא חברה עד היום. עבדה במקביל עם מספר גלריות מסחריות ומשנת 2022 מיוצגת וינר-עומר על ידי גלריה רו-ארט בתל אביב.

אחותה היא האמנית הדס חסיד. לוינר-עומר בן אחד. מ-2012 מתגוררת עם זוגתה ד"ר אפרת טולקובסקי בתל אביב.

## עבודותיה
עבודותיה הראשונות שהציגה בשנת 1999 היו עבודות טקסט על קרטון צבועות בזהב. הטקסט התכתב עם מודעות היכרויות: "אשכנזייה איכותית חושנית ונשית! על תרופות קלות מאוד בגברים עם איבר מין מזהב טהור בלבד. מטרה רצינית". לצד עבודות הטקסט, וינר-עומר החלה להשתמש ברדי מייד על גבי משטחים ודלתות שאספה ועליהם ציירה דמויות נשים עירומות. את סדרת הציורים בשם "האמנית המסכנה" יצרה בין השנים 2001 ו-2003 בסגנון האומנותי שהתכתב עם סגנון האיור שעל דלתות השירותים הציבוריים. בשנת 2005 עברה לסדרת עבודות עם רדי מייד המבוססות על פורנו הומוסקסואלי. סדרת העבודות "פרצופי תחת" כללה דיוקנאות של אנשי עסקים שדרכם בצבצו דימויי הפורנו ויצרו אילוזיה בין הדימויים. בעבודת הווידאו שליוותה את הסדרה "פרצופי תחת" נראית וינר-עומר לועסת מסטיק בזוקה, מפריחה בלונים שאותם היא מפוצצת על תמונות הפורנוגרפיות. גוף עבודות זה היא מתארת כ"רדי מייד של פורנו עם מסטיקים".

את שתי הסדרות: "האמנית המסכנה" ו"פרצופי תחת" הציגה בתערוכת יחיד בשנת 2007 בשם: "?Do you think art should be so direct" במוזיאון ינקו דאדא שבעין הוד. לתערוכה צורף גם מניפסט שכותרתו "כדאי לאישה לסרב ללכת ל'מקומות העבודה" והופיע לראשונה כחלק מתערוכת היחיד "כדאי לאישה לסרב ללכת למקומות" בסלון מזל בתל אביב, ב-2003.

בשנת 2007, הציגה את המיצב "Mitz", בה הצבע הוורוד נכח כהמשך לגוף עבודותיה הקודם והפך לסימן ההיכר שלה. בגוף עבודותיה החלה להשתמש וינר-עומר בפורמט הציור המוכר, כלומר ציור על קנבס, כשהיא משתמשת בטפטופי נרות, שעווה וצבעי דפוס תעשייתי. בשנת 2009, הציגה בסדנת האמנים תערוכת יחיד בשם "חברים דמיוניים" שהורכבה מציורים ושולבו בה 4 יצירות וידאו. הציורים פוזרו על הריצפה כשחלקם יוצרים מבנה קונסטרוקטיבי. בעבודות הווידאו המשולבות בתערוכה וינר-עומר מופיעה בלבוש המזוהה עם עבודות הווידאו שלה –בחצאית, גרביון ונעלי עקב שחורים. היא מופיע כשהיא זוחלת בין העבודות ומזיזה אותן, וכהיא פותחת את עבודותיה מהאריזה. בשנת 2010 הציגה בגלריית הקיבוץ תערוכה "הפה של גברת נון", בה עסקה לראשונה בדימויים משפחתיים אך לא שלה. איברים מסוימים, כמו הפה הוגדלו, כשהצבע הוורוד נוכח גם בגוף עבודות זה.

תערוכת היחיד של רקפת וינר-עומר, "I will never forgive you" הוצגה בבית האמנים בירושלים לרגל זכייתה של האמנית בפרס מירון סימה לשנת 2011.

בשנת 2018, הציגה וינר-עומר את "אוטובוסים בים". במרכז התערוכה ניצב ציור גדול-ממדים בצבעי שמן על בד (4X5 מטרים). הציור מרובד במשמעויות ודימויים הלקוחים מהביוגרפיה האישית של האמנית: חוויות ומראות משנות ילדותה ובגרותה וציטוטים ומחוות הקשורים להיותה אמנית, מלווים בנימה פוליטית עדינה המנשבת מהספקטקל הגועש. לצד הציור המרכזי המרשים, מוצגים ציורים קטני-ממדים ואינטימיים יותר, בהם "מטפלת" האמנית בפרטים מתוך התמה המרכזית "אוטובוסים בים". אקספרסיביות, סימבוליות, ילדיות, חרדה, הומור ודמיון הם חלק בלתי נפרד מהחוויה הכוללת.

ב-2022 חזרה על יצירת ציור בקנה מידה מונמנטלי בתערוכה ״זיעת זהב״ בגלריה רו-ארט ובאוצרותה של שלומית ברויר (מלווה בקטלוג). הציןר הוצג שוב בביאנלה בלרנקה (2023) ונרכש בשלמותו עי אוסף עיתון הארץ. ב-2025 הציגה וינר עומר מיצב ציור חדש בגלריה רו-ארט(אצרה הילה כהן שניידרמן, מלווה בקטלוג).

## השכלה
* 1986–1990 תואר ראשון בפסיכולוגיה וקולנוע, אוניברסיטת תל אביב
* 1993–1990 טיפול באמנות, המדרשה – בית הספר לאמנות, מכללת בית ברל
* 2000–1996 - לימודי אמנות, המדרשה – בית הספר לאמנות, מכללת בית ברל
* 2007–2005 - תואר שני באמנות, בצלאל.

## פרסים
* 2008 - פרס עידוד היצירה, משרד המדע התרבות והספורט
* 2010 - פרס לאמנות חזותית ע”ש מירון סימה, בית האמנים, ירושלים.
* 2023 - בא בזמן, מענק לחשיפת יצירה ישראלית מקורית.
* 2024 - מענק מפעל הפיס להוצאת ספר אמנית.

## תערוכות יחיד
* 2003 - כדאי לאישה לסרב ללכת ל"מקומות העבודה" (נשים חייבות לסרב ללכת לעבודה),סלון מזל, תל אביב
* 2007 - אתה חושב שאמנות צריכה להיות כל כך ישירה? מוזיאון ינקו דאדא, עין הוד
* 2009 - חברים דמיוניים, סדנאות האמנים, תל אביב-יפו
* 2010 - הפה של הגברת נון, הקיבוץ, גלריה לאמנות ישראלית, תל אביב-יפו
* 2010 - שנה טובה, גלריה שי אריה, תל אביב
* 2011 - זוכי הפרס ע"ש מירון סימה, בית האמנים, ירושלים (עם אלעד פרבר)
* 2011 - dlot uoy os, גלריה תבי לאמנות, תל אביב
* 2013 - פעמון זכוכית, פינברג פרוג'קטס – גלריה לאמנות עכשווית, תל אביב-יפו
* 2014 - יד הלשון, פינברג פרוג'קטס – גלריה לאמנות עכשווית, תל אביב-יפו
* 2017 - ג'ף ואבא, נולובז – חלל שיתופי לאמנות, תל אביב-יפו
* 2018 - אוטובוסים בים, הגלריה החדשה – סדנאות האמנים, ירושלים.
* 2019 - Supermarket, יריד עצמאי לאמנות, סטוקהולם, ביתן גלריה נולובז (תערוכה זוגית)
* 2022 - זיעת זהב, גלריה רוארט, תל אביב, אוצרת שלומית ברויר
* 2023 - זיעת זהב, ביאנלה לאמנות לרנקה
* 2025 - חלב עבה, גלריה רוארט, תל אביב, אוצרת הילה כהן-שניידרמן
* 2025 - תחריטי rvo ומלאך מתכופף, הגלריה בבית הספר לאמנות במכללת ספיר, אוצרת סמדר לוי

## תערוכות קבוצתיות נבחרות

## ספרים וקטלוגים
* 2006 - DO YOU THINK ART SHOULD BE SO DIRECT?, קטלוג מלווה לתערוכה ׳האמנית המסכנה׳ במוזיאון ינקו-דאדא באוצרות ראיה זומר, עיצוב קטלוג גיא גולדשטיין
* 2009 - חברים דמיוניים (ציורים), קטלוג מלווה לתערוכה בסדנאות האמנים, עיצוב קטלוג קובי ברחד ונועה שורץ
* 2011 - Dlot Ouy Os, קטלוג מלווה לתערוכה בגלריית טבי לאמנות באוצרות שגיא רפאל, עיצוב קטלוג יולי צרפתי
* 2022 - זיעת זהב, קטלוג מלווה לתערוכה בגלריה רו-ארט באוצרות שלומית ברויר, עיצוב קטלוג נועה שורץ
* 2025 - שלד, עורכת שלומית ברויר, עיצוב ספר נועה שורץ
* 2025 - חלב עבה, קטלוג מלווה לתערוכה ׳חלב עבה׳ בגלריה רו-ארט באוצרות הילה כהן-שניידרמן, עיצוב קטלוג נועה שורץ
## קישורים חיצוניים

*  
* רקפת וינר - עומר, באתר מרכז המידע לאמנות ישראלית, מוזיאון ישראל
* רקפת וינר עומר זוכת הפרס לאמנות חזותית ע”ש מירון סימה לשנת 2011, אתר בית האמנים בירושלים
* נועה יערי, תלו לעצמכם מתנה לחג: תערוכה חדשה ביפו, גלובס, 19 בספטמבר 2008
* יונית נעמן, אמן זכר יקר, אנא צמצם נוכחותך, nrg ה-17 במאי 2009
* 
* 
* 
* קליפות אדומות, סדנת ההדפס בירושלים, אוקטובר, 2011
* 
* ענת מנדיל, רקפת וינר-עומר | פיגורטיביות ודפורמציה ביצירתה של רקפת וינר עומר, כנס ירושלים לאמנות, 29 באוקטובר 2021
* אנה ברשטנסקי, שאלון בנדיטקה עם רקפת וינר עומר, מגזין בנדיקטה, אפריל 2022
* דורון בראונשטיין, רקפת וינר עומר: "מעצם זה שאני אמנית אז אני דבר והיפוכו.", בבלוג חי תרבות, 16 באפריל 2022
* תיבת פנדורה עם יהודה רחנייב, הרדיו החברתי הראשון, 8 במאי 2022
* 
* ורד, הו סתירה טהורה, עונג, הרמה, מגזין לאמנות, אוגוסט 2023
* 
* 
* 
* המכבש- פודקאסט: בסטודיו של רקפת וינר-עומר- פרק 18, 20 במרץ 2025
* יהונתן ה. משעל, קיר חרוט לעולם לא נמחק לחלוטין, אתר ערב רב, 20 באפריל 2025

## הערות שוליים

קטגוריה:אמניות ישראליות
קטגוריה:זוכי פרס עידוד היצירה לאמנות פלסטית
קטגוריה:אמנים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:תל אביב-יפו: אישים
קטגוריה:ישראליות זוכות פרסים: אמנות
קטגוריה:זוכי הפרס לאמנות חזותית ע"ש מירון סימה
קטגוריה:ישראליות שנולדו ב-1965
קטגוריה:ישראלים שנולדו ב-1965